Hvis du den seneste tid har hørt om mange nordjyder, der er syge - eller selv har fået taget en positiv coronatest, er der en god forklaring. Samlet vurderes cirka ti procent af nordjyderne at være blevet smittet den seneste uge med covid-19. Nordjylland ligger nemlig i en kedelig top, hvor otte ud af ti kommuner med det højeste incidenstal er nordjyske. På trods af, at epidemien for alvor har ramt Nordjylland, er der mange tegn på, at smitten er aftagende, lyder det fra Sundhedsminister Magnus Heunicke (S) på Twitter. Spildevandsovervågningen viser , at smitten ser ud til at falde i flere af regionerne - undtagen Hovedstaden og Nordjylland. Kontakttallet er beregnet til 0,8, hvilket Sundhedsministeren kalder "endnu et tegn på, at vi har en aftagende epidemi".

Referat:
I flere af landets regioner er smitten aftagende, men i Nordjylland er antallet af smittede med corona stigende.